
ROMANIA                                               			 Anexa 1 
JUDETUL MEHEDINȚI
CONSILIUL LOCAL GRUIA

REGULAMENT 
privind  stabilirea domeniilor serviciilor publice si a locurilor in care contravenientii persoane  fizice vor presta activităţi în folosul comunitatii

Capitolul I - Dispoziţii generale

    Art.1. Sancţiunea contravenţională a prestării unei activităţi în folosul comunităţii poate fi  aplicată numai de către instanţa de judecată.
    Art.2. Prezentul Regulament se aplică tuturor persoanelor fizice, necondiţionat, , cu domiciliul pe raza comunei Gruia pentru care instanţa de judecată a dispus prestarea unei activităti in folosul comunitătii, ţinând seama de aptitudinile fizice şi psihice, precum şi de nivelul pregătirii profesionale, de la caz la caz.
    Art.3. La stabilirea conţinutului activitaţii in folosul comunitătii aplicate de către instanţa de judecată, care urnează a fi prestata de persoana in cauza, se va avea in vedere pregătirea profesională şi starea sănătătii acestuia, fiind exceptată prestarea de activităţi in locuri cu un grad ridicat de risc în efectuarea activităţii sau care, prin natura lor, pot pricinui suferinţe fizice sau pot produce daune sănătăţii persoanei.
Capitolul II - Domeniile în care se pot presta activităţi în folosul comunităţi
Art.4. Activitatea în folosul comunităţii se va presta sub indrumarea  domnului    Dumitru Alin Ramonel   expert  in cadrul primariei Gruia   impreuna cu  compartimentul taxe si impozite  , dupa cum urmeaza :
a) intretinere si curatare  drumuri, santuri, rigole , poduri si podete 
b) actiuni de deszapezire si imprastiere material antiderapant;
c) intretinere si activitati de curatenie in scoli , asezaminte social-culturale si zonelor adiacente acestora;
d) efectuarea si intretinerea curateniei in spatii verzi, pe terenuri   sportive, parcuri, precum si in alte imobile apartinand domeniului public si privat al comunei.
e) colectarea gunoaielor, deseurilor, resturilor vegetale pe albiile paraielor, precum si igienizarea localitatii.
f)alte activitati de interes si utilitate publica.

Capitolul III. Executarea sancţiunii contravenţionale a prestării unei activităţi în folosul comunităţii. Drepturi şi obligaţii
Art.5. Prestarea unei activităţi în folosul comunităţii se dispune de către primar în executarea mandatului emis şi comunicat de instanţa de judecată împreună cu dispozitivul hotărârii .Primarul imputerniceste functionarul  cu supravegherea executarii activitatii respective de catre contravenient.
Art.6. Contravenienţii obligaţi la prestarea unei activităţi în folosul comunităţii prin mandatele de executare vor fi invitaţi la sediul Primariei comunei Gruia, judetul MEHEDINȚI, în vederea executării mandatului.Anexa 1A
Art.7. (1) În executarea mandatului, primarul comunei Gruia, stabileşte de îndată, conţinutul activităţii ce urmează să fie prestată de către contravenient, condiţiile în care acesta execută sancţiunea, precum şi programul de lucru.
          (2) Identificarea locaţiilor de desfăşurare a activităţilor precum şi evaluarea calitativă a lucrărilor efectuate se vor efectua de către  domnul  Dumitru Alin Ramonel .
          (3) Contravenientul va semna un angajament prin care va lua cunoştinţă despre conţinutul mandatului precum şi de programul de lucru în vederea executării numărului de ore de muncă în folosul comunităţii stabilit de către instanţa de judecată.Anexa 2A
         (4)  Persoana responsabila  are obligaţia să comunice Primarului comunei situaţiile aparute pe parcursul efectuării muncii de căre contravenienţi precum şi confirmarea executării mandatului. 
         (5) Persoana responsabila  va efectua instructajul individual privind securitatea si sanatatea in munca si P.S.I. si va tine evident orelor de munca pentru fiecare contravenient in parte. Logistica necesara (unelte si echipamentul de protectie) in vederea desfasurarii activitatilor va fi asigurata de catre Primaria Gruia.Anexa 3A 
Art.8. – (1) Sanctiunea prestarii unei activitati in folosul comunitatii se executa dupa programul de munca al contravenientului, pe o durata cuprinsa intre 50 de ore si 300 de ore, de maximum 3 ore pe zi, iar in zilele nelucratoare 6-8 ore/zi, in conditiile in care este posibila supravegherea activitatii contravenientului. 
(2) In cazul in care contravenientul are posibilitatea sa execute sanctiunea in fiecare zi din cursul saptamanii, cu asigurarea supravegherii activitatii acestuia, durata maxima de lucru nu poate depasi 8 ore/zi
(3)Munca neremunerată în folosul comunităţii se execută într-un interval de cel
mult 6 luni de la data începerii prestării muncii, cu excepţia situaţiilor în care persoana nu mai este aptă pentru prestarea unei sau unor activităţi dintre cele stabilite de consilierul de probaţiune ori starea de incapacitate temporară de muncă a încetat, situaţii în care munca neremunerată în folosul comunităţii poate fi prestată până la expirarea termenului de supraveghere
 (4) În cazul persoanelor supravegheate care desfăşoară o activitate remunerată  sau urmează cursuri de învăţământ ori de calificare profesională, durata muncii prestate în aceeaşi zi calendaristică poate fi de maximum două ore. La solicitarea persoanei supravegheate, durata muncii prestate poate fi prelungită de către consilierul de probaţiune cu până la două ore de muncă
 (5) În zilele nelucrătoare sau în cazul persoanelor care nu desfăşoară o activitate remunerată ori nu urmează cursuri de învăţământ sau de calificare profesională, durata muncii prestate într-o zi calendaristică nu poate depăşi 8 ore.
 (6) Munca neremunerată în folosul comunităţii nu se execută în timpul nopţii sau în zilele de duminică şi în zilele declarate, potrivit legii, sărbători legale, decât la solicitarea persoanei şi în măsura în care acest lucru este posibil.
 (7) Dispoziţiile alin. (5) se aplică în mod corespunzător şi persoanelor care, datorită cultelor religioase legale din care fac parte, au altă zi de repaus decât duminica.
 (8) Munca neremunerată în folosul comunităţii se execută cu respectarea prevederilor legale privind cerinţele minime de securitate şi sănătate la locul de muncă. Munca neremunerată în folosul comunităţii nu poate fi executată în locuri vătămătoare, periculoase ori care prezintă un grad de risc pentru sănătatea sau integritatea persoanelor.
 (9) După executarea obligaţiei muncii neremunerate în folosul comunităţii, instituţia din comunitate unde persoana supravegheată a executat munca neremunerată în folosul comunităţii are obligaţia de a emite şi de a comunica serviciului de probaţiune şi persoanei supravegheate un document care atestă că munca neremunerată în folosul comunităţii a fost executată
Art.9. Supravegherea executării sancţiunii prestării unei activităţi în folosul comunităţii se asigură prin persoane împuternicite în acest sens.
Art.10. Primarul comunei Gruia prin persoanele imputernicte, va comunica instanţei emitente a mandatului de executare a sancţiunii prestării unei activităţi în folosul comunităţii data începerii executării, întreruperea executării sau / şi refuzul de a executa mandatul.
Art.11. (1) În cazul neprezentării de trei ori succesiv, nemotivat a persoanei obligate a executa sancţiunea prestării unei activităţi în folosul comunităţii se consideră întreruptă executarea sancţiunii şi se va comunica în scris judecătoriei.
(2)Se consideră absenţă motivată, aceea întemeiată pe considerente medicale şi justificată cu acte doveditoare.

Capitolul IV. Executarea sancţiunii contravenţionale a prestării unei activităţi în folosul comunităţii în cazul minorului
Art.12. Prestarea de activităţi în folosul comunităţii poate fi efectuată de către minorii cu vârsta cuprinsă între 16 şi 18 ani.
Art.13.(1) Minorul nu poate fi obligat la prestarea unei activităţi care comporta riscuri sau este susceptibilă să îi afecteze educaţia ori să îi dăuneze sănătăţii sau dezvoltării sale fizice, mentale, spirituale, morale sau sociale.
(2) Dispoziţiile art. 6 şi 7 se aplică în mod corespunzător.
Art.14.(1) Sancţiunea prestării unei activităţi în folosul comunităţii se execută după programul şcolar al contravenientului, maxim 3 ore/zi, iar în zilele nelucrătoare 6 ore/zi, în condiţiile în care este posibilă supravegherea activităţii contravenientului.
(2) În cazul în care contravenientul minor are posibilitatea să execute sancţiunea în fiecare zi din cursul săptămânii, cu asigurarea corespunzătoare a supravegherii
acestuia, durata maximă de lucru nu poate depăşi 6 ore/zi.

Capitolul V. Sancţiuni
Art.15  In  cazul in care contravenientul, cu rea- vointa, nu se prezinta la primar, pentru  luarea in evidenta si executarea sanctiunii, se sustrage de la executarea sanctiunii dupa inceperea activitatii sau nu isi indeplineste indatoririle ce-i revin la locul de munca, judecatoria, la sesizarea  primarului prin persoane imputernicite, poate inlocui aceasta sanctiune cu sanctiunea inchisorii contraventionale . 

Capitolul VI Dispoziţii finale
Art. 16. Prestarea activităţii în folosul comunităţii se va desfăşura cu respectarea legislaţiei privind protecţia muncii şi P.S.I.
Art. 17. Dacă până la punerea în executare a mandatului de executare a sancţiunii prestării unei activităţi în folosul comunităţii sau dacă în timpul executării sancţiunii prestării unei activităţi în folosul comunităţii intervine o hotărâre definitive de condamnare la o pedeapsă privativă de libertate, cu executare, sancţiunea contravenţională nu se mai execută.
Art. 18. In completarea prezentului regulament se aplica prevederile O.G. nr.55/2002 privind regimul juridic al sanctiunii prestarii unei activitati in folosul comunitatii.

Primar
Bengescu Marian Sorin                                              		
,
 













